Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A természet védelmérõl szóló 1996. évi LIII. törvény
Paragraph Index: 643

53. § az NKP részét képezõ Nemzeti Természetvédelmi Alapterv (NTA) kidolgozását írja elõ, és egyben meghatározza annak tartalmi követelményeit. Az NTA az ország természetvédelmi tevékenységének legmagasabb szintû, átfogó stratégiája. Az 1997-ben az Országgyûlés 83/1997. (IX. 26.) számú határozatával elfogadott Nemzeti Természetvédelmi Alapterv 1997—2002 hat évre meghatározta a hazai természetvédelem fõbb irányait és prioritásait. Az NTA meghatározó jelentõségébõl következõen, illetve annak hatásaként érvényességének hat éve alatt a hazai természetvédelemben komoly eredmények születtek, ugyanakkor jó néhány területen elmaradás és hiányosság tapasztalható. Az NTA 1997—2002 közvetlen folytatásaként, de attól jelentõsen eltérõ szerkezetben készült el a Nemzeti Természetvédelmi Alapterv 2003—2008. Utóbbi dokumentum számot ad az elmúlt hat év alatt elért fontosabb eredményekrõl, vázolja a természetvédelem szakterületét gyengítõ tényezõket, és meghatározza az áthúzódó feladatok végrehajtását. A Nemzeti Természetvédelmi Alapterv 2003—2008 legfontosabb részét az újabb hatéves idõszak elsõdleges céljainak és feladatainak megfogalmazása és a megvalósításukhoz nélkülözhetetlen források meghatározása jelenti. A 2003—2008-as idõszakban fel kell gyorsítani a védetté nyilvánításokat, létre kell hozni a Natura 2000 hálózatot, ki kell alakítani az ökológiai hálózatot és ki kell terjeszteni a nemzeti agrár-környezetvédelmi programot. A kidolgozás alatt álló Nemzeti Erdõstratégiában világosan meg kell fogalmazni a társadalom erdõkkel kapcsolatos elvárásainak jelentõs mértékû változását, erõsítve az erdõk természetvédelmi, közjóléti szerepét. A természetvédelem speciális eszköze a fajok és területek védetté nyilvánítása, a fajvédelmi tervek kidolgozása és megvalósítása, a károsodott élõhelyek eredeti állapotának visszaállítása. Ahhoz, hogy a legértékesebb területeken a természetvédelmi célkitûzések maradéktalanul érvényesüljenek, a védett természeti területeket célszerû állami tulajdonba venni és ezeken speciális értékõrzõ tevékenységet, természetvédelmi kezelést folytatni. A természetvédelmi vagyonkezelés feltételeinek megteremtése az NTA 2003—2008 idõszakának egyik legfontosabb feladata. Ezen intézkedések együttes hatásától remélhetõ, hogy sikerül megállítani a természeti területek fogyatkozását és a biológiai sokféleség további csökkenését. Mindez azonban összehangolt ágazati felkészülést, ágazatközi és társadalmi egyeztetést kíván. Alapvetõen szükséges, hogy a további problémák megelõzésére, a meglévõ értékek védelmére és a még „menthetõ” értékek rehabilitációjára irányuló természetvédelmi szempontrendszert oly módon határozzuk meg, hogy a természetvédelmi érdekek érvényesítéséhez a társadalmi támogatást és segítõ szándékot megnyerjük. Napjainkban már nyilvánvaló, hogy egyaránt a természetvédelem szereplõi az állam és intézményei, az önkormányzatok, a civil szervezetek, a kutatóintézetek, az egyetemek, az iskolák és az állampolgárok — tehát mi mindannyian. Fontos cél ezért, hogy az elkövetkezendõ idõszakban — a természetvédelmi érdekek hatékonyabb megjelenítése érdekében — javuljon az együttmûködés a gazdasági élet, a különbözõ tárcák által képviselt szakterületek, valamint a civil közösségek szereplõi között. 5.2. Magyarország természeti állapota Bár Magyarország területe alig éri el Európa területének 1%-át, természeti értékeink gazdagsága jóval túlhaladja ezt az arányt. A Kárpátok, az Alpok és a Dinári-hegység ölelésében a Kárpát-medence központi és nyugati részén elterülõ országunk nagytájai — a Dunántúli-középhegység kivételével — az országhatáron túl is folytatódnak, s ez a tény hangsúlyozza a nemzetközi összefogás jelentõségét a természetvédelemben is. A medencejelleg az éghajlatot, a vízhálózatot is jelentõsen befolyásolja. A különbözõ klimatikus hatások és földtani adottságok miatt az ország növény- és állatföldrajzi képe nagyon változatos. Északnyugatról nedves-kontinentális, nyugat felõl jelentõs atlanti, délrõl mediterrán, keletrõl, délkeletrõl pedig szárazkontinentális hatások érvényesülnek. Emiatt hazánkban nagy számban élnek atlanti, szubatlanti, mediterrán, illír, kontinentális, alpesi és kárpáti eredetû növény- és állatfajok. Növény- és állatvilágunk éppen ezért igen sokszínû, azaz jelentõs biológiai sokféleséggel rendelkezünk. Gazdagságunk tehát elsõsorban a Kárpát-medence biogeográfiai helyzetével, a különbözõ flóra- és faunaterületek érintkezésével magyarázható. Jelenlegi ismereteink szerint ma Magyarországon mintegy 600 mohafaj, 2200 edényes növényfaj, 2500 gombafaj és 42 000 állatfaj fordul elõ. A Kárpát-medence évmilliós földrajzi elszigeteltségének eredményeként magas a bennszülött (endemikus) fajok száma is. Különösen jelentõs az arányuk a csekély 2003/142. szám mozgásképességû gerinctelen állatcsoportokban, így a szárazföldi csigáknál (Kárpát-medencei szinten mintegy 30%), egyes pókszabásúaknál, az ikerszelvényeseknél, a röpképtelen futóbogaraknál, ormányosbogaraknál stb. (10% körül), de a magyar flóra 2%-a is kizárólag a Kárpátmedencében fordul elõ. Kárpát-medencei fekvésünk nemcsak sokszínûséget, hanem különleges egységet, egyediséget is magában hordoz. Egy sajátosan magyar bioregionális egységet, a pannon régiót (Pannonicum) mondhatjuk magunkénak. A pannon régió mint önálló biogeográfiai régió európai uniós elismerése is azt jelzi, hogy jelentõs természeti tõkével járulunk hozzá az Európai Közösség természeti értékeihez. Másfelõl földrajzi helyzetünk a környezõ biogeográfiai régiókkal való szerves kapcsolat folytonosságát is feltételezi, ami nemcsak nekünk különösen fontos, hanem Európának is. A politikai határokon átnyúló ökológiai kapcsolatok — akár mint ökológiai folyosók — a vadon élõ élõvilág természetes élõhelyekre való be- és visszatelepülésének, rendszeres vándorlásának, illetve a genetikai sokféleség fennmaradásának forrását biztosítják. E forrás azonban jelentõs mértékben függ a kapcsolódó életföldrajzi régiókban végbemenõ folyamatoktól. Ezért van kiemelt szerepük a természeti értékek védelmét szolgáló nemzetközi, így a határ menti együttmûködéseknek is. A pannon régió sajátossága a klimatikus és kõzettani változatosság is, amely egyedi gazdagságú növény- és állatvilág kialakulásához járult hozzá. A pannon alföldeken és dombvidékeken például különleges megjelenésû erdõssztyeppnövényzet található, amely délnyugati és keleti rokonságot is mutat. Számos keleti erdõssztyeppfaj a pannon löszpusztákon éri el elterjedésének nyugati határát (például tátorján, nyugati földikutya). Ezek a fajok az euroszibériai erdõssztyeppi tölgyesekhez tartozó ligetes állományok tisztásain, szegélyein jelennek meg. Az alföldek homokján — a pannon erdõssztyepp erdõinek állományalkotóiként — a szubmediterrán molyhos tölgy és az európai kocsányos tölgy keverék állományai maradtak fenn. A sztyeppkomponenst itt a homoki sztyepprétek, a legszárazabb homokhátakon az endemikus és szubendemikus fajokban gazdag, nyílt homoki gyepek képviselik (jellemzõ a bennszülött magyar csenkesz, a tartós szegfû; szubendemikus pannon faj a homoki kikerics). A síkvidékek mély fekvésû részeinek kötött talaján, a kontinentális klíma érvényesülése, a folyószabályozások, valamint az árterek lecsapolása nyomán a változó talajvízszint-magasság következtében tovább szikesedett területeken jellemzõek a pannóniai szikes puszták és mocsarak. A pannon szikes puszták, akárcsak a sziki tölgyesek, az euroszibériai sziki erdõssztyepp-vegetációval mutatnak rokonságot. A száraz szikes gyepek nyílt foltjain, a fehérlõ vaksziken pannóniai endemikus, illetve szubendemikus fajok élnek, például a pozsgás zsázsa és a magyar sóballa. Közép- Európában és a Kárpát-medencében is a legveszélyeztetettebb élõhelyek közé tartoznak az üde láprétek, amelyek az évszázadok óta tartó lecsapolások és vízrendezések következtében többnyire kiszáradtak, degradálódtak, nagymértékben visszaszorultak. Különlegesen gazdag élõhelyek a pannon középhegységek sziklás területei. Közép-Európában a magyar középhegységek dolomit- és mészkõfelszínei a legrégibb szárazulatok közé tartoznak, egyesek a harmadkor közepétõl szárazföldek. Ennek a következménye, hogy számos bennszülött faj alakult ki és maradt fenn e területeken. A világon egyedül csak a déli kitettségû nyílt pannóniai sziklagyepekben él a magyar gurgolya, a pilisi len, a tornai vértõ és a Lumnitzer-szegfû. A pannon középhegységek déli lejtõin, a sziklagyepek zónája alatt találhatóak a rendkívül fajgazdag pannon lejtõsztyeppek és sziklafüves lejtõk. A hegy- és dombvidékeken nagy kiterjedésben fordulnak elõ pannon cseres tölgyesek. Sajnos az öreg és a természetes állapotokhoz közel álló, faj- és szerkezetgazdag erdõkbõl már csak nagyon kevés maradt fenn. Nagymértékben hozzájárult az élõhelyek mozaikosságához és a jelentõs fajgazdagsághoz az is, hogy a hozzávetõleg 10 000 évvel ezelõtt befejezõdött utolsó jégkorszak idején a Kárpát-medence az eljegesedés peremén volt. Ennek hatására a jég elõl délre húzódó északi fajok képesek voltak eljutni e területre, ugyanakkor a felmelegedés után a hideghûvös zugokban ezek közül több itt maradt, és jelenlétével ma is gazdagítja élõvilágunkat. A jégkorszak után számos déli, melegebb területre húzódott faj tért vissza a Kárpátmedencébe, ezért nemcsak az itt maradt hidegkedvelõk, hanem a visszatért melegkedvelõk is hozzájárultak növényés állatvilágunk fajgazdagságához. Emellett sok növényfaj (és valószínûleg sok gerinctelen állatfaj is) a jégkorszakot a meleg délies lejtõkön vészelte át — nem egy közülük itt alakult önálló fajjá. Ilyen például a már említett pilisi len, amely az egész világon kizárólag csak Magyarországon, Budapest közvetlen közelében fordul elõ. Természeti örökségünk gazdagságát tovább gyarapítja a természet „élettelen” értékeinek változatossága is. A különbözõ idõszakokban és képzõdési feltételek mellett létrejött kõzettípusok, a kõzeteket alkotó ásványok, az õsmaradványok, valamint a felszínformáló erõk hatására kialakult egyedi formák és formaegyüttesek a Kárpát-medence több százmillió évre visszakövethetõ földtörténeti múltjának és az élõvilág fejlõdésének változatos emlékeit õrzik, egyúttal ásványi nyersanyagként meg nem újuló természeti erõforrást jelentenek a gazdaság számára. Földtanifelszínalaktani értékeink sorában megkülönböztetett helyet foglalnak el a karsztterületek: itt a jellegzetes felszíni formák alatt változatos méretû és arculatú barlangok is rejtõznek. Jelenlegi ismereteink szerint ma Magyarországon mintegy 3700 barlang található, járataik együttes hossza eléri a 200 km-t. Nemzetközi összehasonlításban is feltûnõen magas a hévizes kialakulású barlangok aránya, Budapest kiterjedt barlangrendszereinek a fõváros lakóterülete alatti elhelyezkedése pedig egyedülálló a világon. Az összességében közel 1800 km2-nyi nyílt karsztterület — a beszivárgó és a víznyelõkön át koncentráltan befolyó vizek révén — a felszín alatti vízkészleteink jelentõs részét alkotó karsztvizek utánpótlási területét is jelenti. 2003/142. szám Az utóbbi évtizedek csapadékhiányos idõjárása és a bányászati vízkiemelések hatása azonban nemcsak a karsztterületek vízháztartásában idézett elõ változást: az 1960-as években nyilvántartott közel 4300 természetes forrásunk közül számos elapadt vagy idõszakos mûködésûvé vált, ezáltal veszélyeztetve a hozzájuk kapcsolódó ökoszisztémákat is. A felszínalaktani és egyéb (tájképi, kultúrtörténeti, élõhelyvédelmi) értékek összefonódásának további jellegzetes példái a kunhalmok és a földvárak. Az elõbbiek száma meghaladja az 1600-at, az utóbbiaké pedig megközelíti az ezret, ám az intenzív területhasználat miatt napjainkra már csak töredékük maradt fenn teljes épségben. A Kárpát-medencében az emberi tevékenység hosszú ideje jelentõs hatást gyakorol a természetre. Ezt a tényt legjobban talán az erdõborítás mértékének csökkenése mutatja. Az emberi tevékenység elõtt térségünkben 85% körüli volt az erdõk kiterjedése, ami már a honfoglalás korára 60%-ra csökkent, és ez a fogyatkozás egészen a XX. század elejéig tartott. Jelenleg az ország területének 19,2%-át borítja erdõ. Alig 150 évvel ezelõtt Magyarország mai területének negyedrésze ártéri terület volt, ma a gátak közé kényszerített folyók hullámtereinek kiterjedése nem éri el hazánk teljes területének 2%-át. Az utóbbi száz évben a mezõgazdasági célra történõ átalakítás vált általánossá, ennek következtében az ország területének felét ma szántóföldként hasznosítják. Ennek ellenére hazánk természeti értékekben lényegesen gazdagabb, mint a földrészünk nyugati felén található országok, ahol az emberi tevékenység okozta nagyobb mértékû tájátalakítás miatt a természetes adottságok szerényebbek, és az élõvilág sokfélesége is szegényebb. Ez a tény persze nem tölthet el megelégedéssel bennünket, mivel az intenzív emberi hasznosítás és terhelés következtében a természetes élõhelyek jelentõs része — a természetvédelmi erõfeszítések ellenére — hazánkban is megsemmisült vagy feldarabolódott. A fajok az eredeti állapothoz képest kisebb kiterjedésû területekre, a megmaradt természetes és természetközeli élõhelyekre szorultak vissza, illetve egy részük mesterséges vagy degradált élõhelyekre kényszerült. Az emberi hatástól viszonylag kevésbé terhelt természetközeli területek aránya a kedvezõtlen folyamatok eredményeként európai átlagban 15—16%-ra zsugorodott. Nálunk az arány jóval kedvezõbb, körülbelül 30%-nyi a természetközeli terület. Magyarország természetes élõvilága, amely a sokoldalú átalakítások ellenére a többi európai országhoz képest még mindig meglehetõsen jó állapotban maradt fenn, meghatározó részét képezi nemzeti értékeinknek. A hazai természeti területek jellemzõje, hogy — fõleg az ember tájátalakító tevékenysége következtében — kis kiterjedésûek, mozaikos elhelyezkedésûek. Fennmaradásuk ezért többnyire folyamatos és gyakran speciális beavatkozást igényel. Meg- õrzésükben fontos befolyásoló tényezõ, hogy milyen emberi tevékenység terjedt el a védett területeken és azok közvetlen közelében, azaz milyen területhasználat jellemzi a természetközeli területek környékét. Mára bebizonyosodott, hogy ezeket a védendõ szigeteket — például az „ex lege”-védelem alatt álló, szinte pontszerû objektumokat — környezetükbõl kiragadva csak sokkal nagyobb erõfeszítéssel és anyagi ráfordítással lehet megmenteni, egyáltalán fenntartani, mintha azt a közeget is megfelelõ módon kezelnénk, ahová e területek beágyazódnak. A kilencvenes évektõl ez az új típusú megközelítés egyre jobban elterjedt Európában, és minõségi változást, új korszakot jelentett a természetvédelmi politikákban. Az új szemléletû természetvédelem egyre inkább a biológiai sokféleség megõrzésére összpontosít, stratégiája az élõvilág sokféleségét, a fajok, társulások változatosságának összefüggõ rendszerben történõ megõrzését tûzi ki célul. Jóllehet hazánkban a konzervációs törekvések régóta élnek, és a kiemelkedõ jelentõségû védett természeti területek hálózatának kiépítése is elõrehaladt (bár korántsem fejezõdött be), a biodiverzitás védelme ennél mégis többet jelent. A figyelem egyre inkább kiterjed a közönséges társulásokra, a mezõ- és erdõgazdasági tájakra, a mûvelés alatt álló területekre. Nyilvánvaló ugyanis, hogy természeti értékeinket csak környezetükkel együtt, ezzel összhangban õrizhetjük meg. 5.3. Az elsõ Nemzeti Természetvédelmi Alapterv (1997—2002) megvalósulása és áthúzódó feladatai

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes